
REFERAT
privind aprobarea proiectelor de activitate sportivă si a contribuţiilor financiare acordate de la bugetul local , prin contracte de finantare incheiate intre Municipiul Timişoara şi structuri sportive, asociaţii sau fundaţii fară scop patrimonial, sesiunea II  pe  anul 2015
 Municipiul Timişoara a susţinut continuu şi a determinat prin finanţările acordate anual,de la bugetul local, promovarea si derularea unui numar tot mai mare de proiecte de activitate sportivă ale structurilor sportive si organizatiilor locale, care s-au încadrat în programele de utilitate publică, de interes naţional, lansate de administraţia centrală a sportului, respectiv programul ,,Promovarea sportului de performanţă ’’şi programul ,, Sportul pentru toţi”. 

Alocarea bugetului activităţii sportive, respectiv contribuţii financiare în cadrul contractelor încheiate cu structurile  sportive (asociaţii, cluburi sportive, asociaţii judeţene pe ramuri de sport, organizaţii sportive), a avut temei legal :Legea nr.69/2000 a educaţiei fizice şi sportului modificată şi completată prin Ordonanţa de urgenţă a Guvernului nr. 58 din 22 septembrie 2014, art. VII, pct 1; Legea nr.215/2001 privind administraţia publică locală; Legea 350/ 2005 privind regimul finanţărilor nerambursabile din fonduri publice alocate activităţilor nonprofit de interes general; Legea nr.273/2006 privind finanţele publice locale; 
Pentru dezvoltarea  sportului de performanţă timişorean şi a participării populaţiei în cadrul proiectelor Sportul pentru toţi, este necesară alocarea unor contribuţii financiare din  bugetul local şi în anul 2015, prin contracte încheiate cu structuri sportive cu echipe de jocuri sportive şi secţii de discipline sportive individuale, organizaţii. 
 Prin HCLMT nr.29 /13.02.2015 a fost aprobat bugetul local pe anul 2015, care prevede
 la cap 67.02.05.01- Sport suma de 18.000.000 lei, pentru parteneriatele locale în sport. Din aceasta sumă a fost angajată suma de 14.200.000  lei, pentru finanţarea cotizaţiilor anuale ale asociaţiilor sportive în care Municipiul  Timişoara este membru, suma de 2.223.698,66   lei pentru plăţile restante pentru anul 2014, pentru finanţarea prin contracte de asociere în sesiunea I  suma de 1.286.300 lei  aprobată prin HCLMT nr.235/08.05.2015, rezultând suma disponibilă de 215.001,34  lei.  


Prin HCLMT nr.272/25.06.2015 a fost aprobată suplimentarea bugetului local pe anul 2015, care prevede la cap. 67.02.05.01- Sport suma de 900.000 lei, suma disponibilă pentru sesiunea II de finanţare este de 1.115.001,34 lei.

In baza Regulamentului privind regimul finanţărilor acordate de la bugetul local al Municipiului Timişoara, pentru proiecte de activitate sportivă, Biroul Baze Sportive a organizat  sesiunea II de selecţie publică pentru alocarea finanţării proiectelor de sport, pe anul 2015.Au fost derulate toate etapele cuprinse în Regulament, respectiv privind informarea publică şi transparenţa decizională, verificarea dosarelor de finanţare depuse privind eligibilitatea, analiza şi evaluarea proiectelor eligibile. 

Biroul Baze Sportive, care a asigurat secretariatul sesiunii, a întocmit un Raport de prezentare, pe care l-a inaintat Comisiei de evaluare şi analiză numită prin H.C.L.M.T. nr. 9/26.06.2012. Comisia, formată din 5 consilieri locali, în urma analizei şi evaluării proiectelor, a întocmit Raportul cu rezultatele proiectelor de sport aprobate pentru alocarea contribuţiei financiare pe anul 2015, din bugetul local al Municipiului Timişoara. Dintr-un total de 10 proiecte, au fost declarate eligibile un număr de 5 proiecte. 

Astfel, Comisia de analiză şi evaluare a hotărât să propună pentru finanţare în această sesiune de selecţie, un număr de 5 proiecte, care au fost cuprinse în Raportul cu rezultatele proiectelor de sport, emis în data de 16.07.2015. 
Avand in vedere Raportul Curtii de Conturi cu nr.SC2015-18136/21.07.2015 si Decizia Curtii de Conturi 40/ anul 2015, prin care a lasat ca si masuri, actualizarea Regulamentului emis privind regimul finantarilor acordate de la bugetul local al Municipiului Timisoara pentru proiecte de activitate sportiva, nu s-a promovat hotarare de Consiliu local si nu s-au incheiat contractele de asociere conform Regulamentului in vigoare.
Prin HCLMT nr.436/16.10.2015, a fost aprobata modificarea Regulamentului privind regimul finantarilor nerambursabile acordate de la bugetul local al Municipiului Timisoara, pentru proiecte de activitate sportiva si s-a aprobat contractul de finantare – cadru.
Avand in vedere modificarea Regulamentului, Biroul Baze Sportive care a asigurat secretariatul sesiunii, a solicitat celor 5 structuri sportive care au fost declarate eligibile sa completeze dosarul de finantare, actualizand anexele 2,3,4 la contractul de finantare si certificatele de atestare fiscala.

Comisia de evaluare şi analiză a validat finantarea proiectelor mentionate si a intocmit Raportul de evaluare nr.2, in baza caruia Biroul Baze Sportive sa intocmeasca proiectul de hotarare privind aprobarea finantarii proiectelor de sport si alocarea sumelor din bugetul local.

Având în vedere cele menţionate, prin prezentul referat propunem :
1. Să se aprobe proiectele pentru sport, cu  finanţare alocată de la bugetul local al Municipiului Timişoara, ale structurilor sportive, asociaţiilor sau fundaţiilor fară scop lucrativ, pe anul 2015, conform Anexei 1, care face parte integrantă din hotărârea de consiliu local. 
2. Să se aprobe finantarea, pe perioada anului 2015, a structurilor sportive, asociaţiilor sau fundaţiilor fară scop lucrativ, pentru care s-au aprobat proiecte pentru sport, conform Anexei 1 la hotărâre.
3. Să se aprobe contributiile financiare pentru sesiunea II pe anul 2015, de la bugetul local al Municipiului Timişoara, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activităţile/acţiunile sportive din cadrul proiectelor structurilor sportive, asociaţiilor sau fundaţiilor fară scop lucrativ, în sumele prevăzute în Anexa 1 la prezenta hotarâre.              
4. Finanţarea potrivit pct.3, se va efectua prin contractele de finantare  încheiate între Municipiul Timişoara şi structurile sportive şi organizaţiile ale căror proiecte au fost admise, în condiţiile şi cu respectarea  contractului de finantare cadru, aprobat prin HCLMT nr.436/16.10.2015.
5.Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul finantarii, sunt precizate în  Anexa 1 la contractul de finantare, 6.Activitatea financiară a structurii sportive / organizaţiei, cu privire la modul de cheltuire a sumelor alocate din bugetul local, va fi controlată de către  comisia  numită prin Dispozitia nr.1153/16.09.2015 a Primarului Municipiului Timişoara. În acest sens, structura sportivă/organizaţia va înainta Municipiului Timişoara, toate documentele legate de sumele alocate prin prezenta hotărâre, în baza contractului de finantare .

7.Justificarea şi decontarea cheltuielilor ocazionate de calendarele competiţionale/proiectul sportiv se vor realiza numai pe bază de acte doveditoare, conform legii.
8. Structura sportivă/organizaţia este obligată să permită persoanelor delegate de instituţia finanţatoare să efectueze controlul privind modul de utilizare a alocatiei financiare alocate.

9.In situaţia în care se constată că sume din alocatia financiară alocată din bugetul local structurii sportive nu au fost utilizate în scopul atingerii obiectului asocierii sau/şi conform prevederilor legale, acestea vor fi recuperate de la structura sportivă/ organizaţie.
Drept pentru care înaintăm pentru analiză, avizare şi aprobare proiectul de hotărâre alăturat.

